Propunere de DIRECTIVĂ A PARLAMENTULUI EUROPEAN ŞI A CONSILIULUI de abrogare a Directivei 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare /* COM/2014/0246 final - 2014/0132 (COD) */





EXPUNERE DE MOTIVE Comisia prezintă o propunere de directivă a Parlamentului European și a Consiliului de abrogare a Directivei 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare. 1. CONTEXTUL PROPUNERII În decembrie 2012, Comisia a lansat Programul privind o reglementare adecvată și funcțională[1] (REFIT), pentru a asigura un cadru de reglementare simplu, clar, stabil și previzibil pentru întreprinderi, lucrători și cetățeni. În acest context, Comisia și-a luat angajamentul de a abroga normele care au devenit inutile sau caduce. Obiectivul Directivei 93/5/CEE a Consiliului a fost acela de a asigura buna funcționare a Comitetului științific pentru alimentație, prin încurajarea asistenței științifice din partea statelor membre și prin organizarea cooperării cu organismele naționale competente în ceea ce privește aspectele științifice referitoare la siguranța produselor alimentare. Comitetul științific pentru alimentație a fost înființat inițial de Decizia 74/234/CEE a Comisiei[2] și a fost înlocuit ulterior de Comitetul științific pentru alimentație instituit de Decizia 95/273/CE a Comisiei[3] care a fost înlocuit în final de Comitetul științific pentru alimentație instituit prin Decizia 97/579/CE a Comisiei[4]. În conformitate cu Regulamentul (CE) nr. 178/2002 al Parlamentului European și al Consiliului[5], sarcinile științifice încredințate Comitetului științific pentru alimentație au fost preluate de către comitetul și grupurile științifice ale Autorității Europene pentru Siguranța Alimentară (EFSA). Decizia 97/579/CE a Comisiei de instituire a Comitetului științific pentru alimentație a fost ulterior abrogată prin Decizia 2004/210/CE a Comisiei[6]. În conformitate cu Regulamentul (CE) nr. 178/2002, EFSA a devenit, de asemenea, organismul competent pentru promovarea cooperării științifice cu statele membre și cu organismele naționale relevante care funcționează în domeniile de competență ale autorității. Prin urmare, Directiva 93/5/CEE a Consiliului a devenit caducă și ar trebui abrogată. Natura directivei Consiliului nu impune documentele explicative prevăzute în Declarația politică comună a statelor membre și a Comisiei din 28 septembrie 2011[7]. Comisia este invitată să adopte prezenta propunere și să o transmită de îndată către Parlamentul European, Consiliu, Comitetul Economic și Social European, precum și parlamentelor naționale. 2. IMPLICAȚIILE BUGETARE Propunerea nu are nicio implicație pentru bugetul Uniunii. 2014/0132 (COD) Propunere de DIRECTIVĂ A PARLAMENTULUI EUROPEAN ŞI A CONSILIULUI de abrogare a Directivei 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European[8], hotărând în conformitate cu procedura legislativă ordinară, întrucât: (1) În cadrul Programului privind o reglementare adecvată și funcțională (REFIT), Comisia și-a luat angajamentul pentru un cadru de reglementare simplu, clar, stabil și previzibil pentru întreprinderi, lucrători și cetățeni. (2) Obiectivul Directivei 93/5/CEE a Consiliului[9] a fost de a asigura buna funcționare a Comitetului științific pentru alimentație, prin promovarea asistenței științifice din partea statelor membre și prin organizarea cooperării cu organismele naționale competente în ceea ce privește aspectele științifice referitoare la siguranța produselor alimentare. (3) În conformitate cu Regulamentul (CE) nr. 178/2002 al Parlamentului European și al Consiliului[10], sarcinile Comitetului științific pentru alimentație menționate în Directiva 93/5/CEE au fost transferate Autorității Europene pentru Siguranța Alimentară (EFSA) și sunt furnizate în prezent de Regulamentul (CE) nr. 178/2002. (4) Decizia 97/579/CE a Comisiei[11] de instituire a Comitetului științific pentru alimentație a fost ulterior abrogată prin Decizia 2004/210/CE a Comisiei[12]. (5) În conformitate cu Regulamentul (CE) nr. 178/2002, EFSA a devenit, de asemenea, organismul competent să promoveze cooperarea științifică cu statele membre și cu organismele naționale relevante care funcționează în domeniile de competență ale EFSA. În special, articolul 22 din Regulamentul (CE) nr. 178/2002 prevede că EFSA trebuie să acționeze în strânsă cooperare cu organismele competente din statele membre și că statele membre cooperează cu EFSA pentru a asigura îndeplinirea misiunii sale. (6) Prin urmare, Directiva 93/5/CEE a Consiliului a devenit caducă și ar trebui abrogată. ADOPTĂ PREZENTA DIRECTIVĂ: Articolul 1 Directiva 93/5/CEE a Consiliului se abrogă. Articolul 2 Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la [ultima zi a celei de-a douăsprezecea luni de la publicarea prezentei directive în Jurnalul Oficial al Uniunii Europene] cel târziu. Statele membre comunică de îndată Comisiei textul acestor dispoziții, care cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri. Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă. Articolul 3 Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene. Articolul 4 Prezenta directivă se adresează statelor membre. Adoptată la Bruxelles, Pentru Parlamentul European Pentru Consiliu Președintele Președintele [1] COM(2012) 746 final. [2] Decizia 74/234/CEE a Comisiei din 16 aprilie 1974 privind instituirea unui Comitet științific pentru alimentație (JO L 136, 20.5.1974, p. 1). [3] Decizia 95/273/CE a Comisiei din 6 iulie 1995 privind instituirea unui Comitet științific pentru alimentație (JO L 167, 18.7.1995, p 22). [4] Decizia 97/579/CE a Comisiei din 23 iulie 1997 de instituire a comitetelor științifice din domeniul sănătății consumatorului și siguranței alimentare (JO L 237, 28.8.1997, p. 18). [5] Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1). [6] Decizia 2004/210/CE a Comisiei din 3 martie 2004 de instituire a comitetelor științifice în domeniul siguranței consumatorilor, sănătății publice și mediului (JO L 66, 4.3.2004, p. 45). [7] JO C 369, 17.12.2011, p. 14. [8] JO C […], […], p. […]. [9] Directiva 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (JO L 52, 4.3.1993, p. 18). [10] Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1). [11] Decizia 97/579/CE a Comisiei din 23 iulie 1997 de instituire a comitetelor științifice din domeniul sănătății consumatorului și siguranței alimentare (JO L 237, 28.8.1997, p. 18). [12] Decizia 2004/210/CE a Comisiei din 3 martie 2004 de instituire a comitetelor științifice în domeniul siguranței consumatorilor, sănătății publice și mediului (JO L 66, 4.3.2004, p. 45).